C 441/4
SK
Úradný vestník Európskej únie
21.11.2022
Ďalší účastník konania: Európska služba pre vonkajšiu činnosť Uznesením z 5. októbra 2022 Súdny dvor (siedma komora) zamietol odvolanie ako zjavne neprípustné a zaviazal odvolateľov na náhradu ich vlastných trov konania.
Odvolanie podané 2. marca 2022: FZ a i. proti rozsudku Všeobecného súdu (ôsma komora) z 15. decembra 2021 vo veci T-618/20, FZ a i./Komisia (Vec C-172/22 P) (2022/C 441/07) Jazyk konania: francúzština Účastníci konania Odvolatelia: FZ a i. (v zastúpení: J.-N. Louis, advokát) Ďalší účastník konania: Európska komisia Uznesením z 5. októbra 2022 Súdny dvor (siedma komora) zamietol odvolanie ako zjavne neprípustné a zaviazal odvolateľov na náhradu ich vlastných trov konania.
Návrh na začatie prejudiciálneho konania, ktorý podal Landgericht Frankfurt am Main (Nemecko) 29. júla 2022 – AQ/trendtours Touristik GmbH (Vec C-511/22) (2022/C 441/08) Jazyk konania: nemčina Vnútroštátny súd, ktorý podal návrh na začatie prejudiciálneho konania Landgericht Frankfurt am Main
Účastníci konania pred vnútroštátnym súdom Žalobca a navrhovateľ v odvolacom konaní: AQ Žalovaná a odporkyňa v odvolacom konaní: trendtours Touristik GmbH
Prejudiciálne otázky 1.
Má sa článok 12 ods.
2 prvá veta smernice Európskeho parlamentu a Rady (EÚ) 2015/2302 (1) z 25. novembra 2015 o balíkoch cestovných služieb a spojených cestovných službách, ktorou sa mení nariadenie Európskeho parlamentu a Rady (ES) č. 2006/2004 a smernica Európskeho parlamentu a Rady 2011/83/EÚ a ktorou sa zrušuje smernica Rady 90/314/EHS (ďalej len „smernica o balíkoch cestovných služieb“) vykladať v tom zmysle, že v tomto ustanovení je popri článku 12 ods.
1 smernice o balíkoch cestovných služieb upravené ďalšie právo na ukončenie zmluvy, ktorého právne následky sa uplatnia len vtedy, keď sa naň cestujúci odvoláva pri svojom vyhlásení o ukončení zmluvy? 2.
Má sa článok 12 ods.
2 smernice o balíkoch cestovných služieb vykladať v tom zmysle, že povinnosť zaplatiť stornovací poplatok nezaniká, keď cestujúci vo svojom vyhlásení o ukončení zmluvy o balíku cestovných služieb neuvedie žiaden dôvod alebo uvedie taký dôvod, ktorý nesúvisí s neodvrátiteľnou a mimoriadnou okolnosťou?
(1)
Ú. v.
EÚ L 326, 2015, s. 1.